open-index/open-wikipedia-markdown huggingface dataset:
Cara o cruz (telenovela)

**Cara o cruz** (doslovno: "Pismo ili glava") je meksičko-američka telenovela produkcijske kuće Telemundo snimana tokom 2001. godine.

## Sinopsis
Ovo je priča o dvojici prijatelja: Martinu Alkantari, mladom i veselom čoveku avanturističkog duha, i Ismaelu Seranu, vernom, jakom čoveku koji u sebi taji jednu zabranjenu strast.

Ta strast ima lice žene čije je ime Marijana Medina, mlade i lepe devojka u potrazi za srećom koju joj je sudbina otela iz ruku prilikom tragedije koja joj je iznenada promenila život.

Usred avantura, intriga i konflikata Marijana će se morati suptrotstaviti Teresi Alkantari, Martinovoj starijoj sestri, koja će će joj postati najveći neprijatelj i učiniti sve kako bi je uništila.

Teresa se trudi biti nežna i umiljata, no kada se radi o Marijani i Grupi Alkantara njeno drugo lice puno zavisti i besa ne sačeka dugo da izađe na videlo.

Tu je i Aida, mlada, lepa i nežna žena koja dolazi u varošicu Tlalpan kako bi pronašla sreću i otkrila prošlost. Tu upoznaje Armanda Peskadora, mladog advokata koji, bez obzira na arogantnost koji ispoljava prilikom obavljanja svog posla, ne sumnja pokazati i svoju lepšu stranu lica jednostavnog, strastvenog i pravednog čoveka.

U njemu Aida pronalazi veliku utešu, podršku i mir. Dok će on za njenu ljubav biti spreman otpočeti borbu protiv svih prepreki bez obzira na sve tajne i intrige koje ona skriva od njega.

U ovoj priči, supoststaviće se dva paralelna sveta različitih ljubavi kojima u najtežim trenucima preostaje samo da igraju na sreću i bace novčić u vazduh. Na čijoj će strani on pasti? Pismo ili glava?

## Uloge

## Vanjske veze
* 
* Cara o cruz na alma-latina.net
La venganza (2002 telenovela)

**La venganza** (doslovno: "Osveta") je kolumbijsko-američka telenovela produkcijske kuće Telemundo snimana tokom 2002. godine.

U Hrvatskoj je emitirana na programu TV-stanice NeT.

## Sinopsis
Pre 25 godina, tragedija je obeležila Elenin život, kada su joj saopštili da je njena ćerka rođena mrtva. Ipak, Elena koja je sada već žena srednjih godina, veruje da ponovo može da bude srećna uz Luis Migela Arizu, mladog i prefinjenog čoveka, oca slatke devojčice, koji će uskoro postati njen muž.

Elena ima hladnu i ambicioznu sestru Grasiju, koja je ljubomorna na nju jer uživa svu očevu pažnju. Ona zavodi Luis Migela na brodu na kome on slavi svoje momačko veče. Luis saznaje da je Grasija Helenina sestra na sam dan venčanja, kada ga ona ucenjuje i manipuliše njime.

Elena je zakazala venčanje na dan kada je njena ćerka trebalo da napuni 25 godina, želeći tako da izbriše bar delić tuge koja je prati od smrti voljenog deteta. Za to vreme, mlada žena pod imenom Valentina, koja živi sa majkom i bratom, odlučuje da postane bokserka i tako finansijski pomogne svojoj poridici. Mora da bude na raspolaganju Fernandu Valerugu, koji organizuje borbe. Upravo u jednom od mečeva, Valentina zadobija jak udarac i gubi život.

Nešto ranije, Luis Migel i Elena su se venčali, i za vreme proslave Grasija vodi pijanog mladoženju u sobu, nameštajući stvari tako da ih Elena vidi i pomisli da je muž vara sa rođenom sestrom, što se i dogodi. Slomljena Elena trči osećajući se izdano i pada na zemlju, doživevši jak srčani napad.

Daleko odatle, Valentina je prevezena u bolnicu gde se budi zbunjena. Za kratko vreme shvata da je ona u stvari Elena. Žena upada u krizu, jer se nalazi u tuđem telu i ne prepoznaje nikoga. Doktorima govori stvari koje oni opravdavaju čudnim teorijama i zbunjenošću pacijentkinje. Hospitalizuju je, ali ona uspeva da pobegne. Očajna Elena traži Tobaga Krismasa, svog spiritualnog vodiča, kako bi joj pomogao da nađe objašnjenje za ono što se dogodilo.

Zarobljena u tuđem telu, Helena shvata da se na zemlju vratila sa jednim ciljem: da se osveti suprugu i sestri za izdaju koja je prouzrokovala njenu smrt. Od tog trenutka vodiće dupli život - zaposliće se u sopstvenoj kući kao dadilja Migelove ćerke Vanese, a istovremeno će započeti igru u kojoj će mučiti Grasiju.

Ali sudbina je Eleni spremila još jedno iznenađenje. Igrom slučaja čuje svog oca kada kaže da njena ćerka za koju je 25 godina mislila da je mrtva, nikada nije umrla, zbog čega ona odlučuje da je potraži.

Primorana da koristi tuđe telo, Elena će naterati Luisa Migela da se zaljubi u nju, kao deo svoje osvete, kako bi ga kasije naterala da pati i zažali što je prevario, a istovremeno će dati sve od sebe kako bi pronašla svoje davno izgubljeno dete.
## Uloge
Vale tudo

**Vale tudo** (u prevodu "sve vredi", "sve dozvoljeno"). Potiče iz portugalskog jezika i koristi se u raznim borilačkim sportovima. Drugi nazivi su "Free fight" (slobodna borba), "No holds barred fighting", "Mixed martial arts" (mešavina borilačkih veština) ili šuto.

Vale tudo je na početku stajao za seriju priredbi borilačkih sportova u Brazilu ranog 20. veka. Japanski imigranti u Brazilu su sa sobom doneli džijudžicu i džudo. Nastale su takmičenja borilačkih sportova bez ili sa malo pravila, odatle pojam da je sve dozvoljeno. Najpoznatiji predstavnici brazilskih borilačkih sportova bila je familija Grasije, čiji je brazilski džijudžicu postao jedna od osnova današnjih vale tudo borbi.

## Vanjske veze
* MMA-Beograd
* Vale tudo pravila
Vale tudo (razvrstavanje)

**Vale tudo** ili **Vale todo** (na portugalskom i španskom "sve je dozvoljeno") može označavati:

* Vale tudo, brazilska borilačka vještina;
* Vale tudo (telenovela), brazilska telenovela iz 1988. godine;
* Vale todo (telenovela), američko-brazilska telenovela iz 2002. godine koja predstavlja njen remake.
Daniela (telenovela)

**Danijela** () je meksičko-američka telenovela produkcijske kuće Telemundo, snimana tokom 2002. godine. Predstavlja remake peruanske telenovele *[[La rica Vicky]]*.

U Srbiji je tokom 2009. i 2010. godine emitovana na Televiziji Pink.

## Sinopsis
Danijela je mlada i lepa devojka koja živi prilično mirnim životom u malom meksičkom gradu sve dok joj jednog dana majka ne premine. Na samrti, Danijeli majka otkriva ime njenog oca nakon čega Danijela kreće u veliki grad kako bi ga pronašla. Tamo, Danijelu dočekuje apsolutno drugačija sitacija od one kakvu je očekivala. Moraće da se suoči sa čovekom koji je ne prihvata kao kćerku, sa ogorčenom polusestrom, i da se izbori sa pravom ljubavi i predrasudama svoje nove porodice.

## Uloge
Nezavisna televizija

**NeT**, odnosno **Nezavisna televizija** je regionalna TV stanica u Hrvatskoj sa sjedištem u Kutini. S radom je počela 1996. godine, pod imenom **Televizija Moslavina**, kao mala gradska televizija za područje grada. Danas se preko zemaljskih linija i satelita može pratiti u Europu. Više od 50 % programa vlastite je produkcije, a ostalo čine serije i filmovi. NeT je poznat po svojoj nezavisnoj produkciji i emitiranju programa kojeg se druge TV postaje 1990-ih nisu usudile emitirati.

Godine 2003. se bez uspjeha natjecala za nacionalnu TV-koncesiju koju je dobila RTL Televizija.

## Pokrivenost
Signalom sa RTV Tornja na Sljemenu u multipleksu MUX D na K42 UHF-a NeT se može pratiti na cijelom području digitalne regije D4 (Zagrebačka županija, Krapinsko-zagorska županija, dio Sisačko-moslavačke županije i dio Karlovačke županije) na kojem živi oko milijun i pol gledatelja. NeT se može također pratiti i u drugim krajevima Hrvatske, preko MaxTV-a i DIGI TV-a.

## Vanjske veze
NeT TV
Amor descarado

**Amor descarado** je američka telenovela produkcijske kuće Telemundo snimana tokom 2003. i 2004. godine. Predstavlja rimejk čileanske telenovele *[[Amores de mercado (čileanska telenovela)|Amores de mercado]]*.

U Hrvatskoj je prikazivana na programu TV-stanice NeT pod naslovom ***Neiskrena ljubav***.

## Sinopsis
Dva brata blizanca razdvojena su na rođenju i osuđena da žive potpuno različite živote. Njihov otac, Čamoj Solis, prodao je jednog dečaka porodici Fuentemajor, dok je svoju suprugu Matilde ubedio da je dete ukradeno.

Koristeći novac koji je dobio od prodaje sina, Čamoj ubeđuje ženu da odu iz Meksika, kako bi prebolela gubitak deteta, ali njegove prave namere ogledaju se u tome da ona ode što dalje, kako se blizanci nikada ne bi sreli.

Po preseljenju u Los Anheles, Čamoj završava u zatvoru jer se upustio u prljave poslove, ostavljajući tako svoju ženu sa tek rođenim Pelukom. Nakon pet godina izlazi iz zatvora i porodica se seli na jug Floride. Dobijaju ćerku Jeseniju, ali njen otac se ponovo okreće ilegalnim poslovima, zbog čega se vraća u zatvor.

Ukradeni dečak raste okružen lukzuzom i ljubavlju svojih novih roditelja, Kamila i Sofije, koji su mu dali prezime Fuentemajor. Odlučuju da se presele na jug Floride, kako bi izbegli da se blizanci ikada sretnu, a Kamilo prebacuje sedište svoje kompanije u Majami.

Priča počinje se Peluko igrom slučaja zatekne na mestu saobraćajne nesreće, u kojoj udaren čovek koji je identičan njemu. Peluko korsti priliku i zauzima mesto svog brata Rodolfa, koji je izgubio pamćenje i biva zbrinut u porodici Solis, koja misli da je žrtva nesreće bio Peluko.
Šaljivi Peluko će morati da nauči da se ponaša u skladu sa pravilima visokog društva i da upravlja ogromnom kompanijom, istovremeno pokušavajući da sazna što više o čoveku koji je identičan njemu. Simpatični konobar preuzima obavezu prema Rodolfovoj verneici Fernandi Liri, koja je i glavni pokretač njegove odluke da zauzme Rodolfovo mesto.
Sa druge strane ozbiljni Rodoflo, koji je posvećen poslu pokušava da povrati pamćenje u njemu čudnom okruženju, na kakvo nije navikao, uz pomoć ljudi za koje misli da su njegova porodica.
Ova zamena identiteta pokrenuće lavinu događaja, ljubavnih zapleta i komičnih situacija, koje će se se preplitati u priči o besramnoj ljubavi, koja je Peluka već na prvi pogled prikovala za Fernandu, a Rodolfa će vezati za bratovljevu devojku Betsbabe.

## Uloge

## Vanjske veze
* Página de Univisión 
*
Ángel de la guarda, mi dulce compañía

**Ángel de la guarda, mi dulce compañía** (doslovno:"Anđeo čuvar, moje slatko društvo") je kolumbijsko-američka telenovela produkcijske kuće Telemundo, snimana tokom 2003. godine.

## Sinopsis
Migel Anhel je bio anđeo čuvar Gustava Almanse, sve do dana kada je Gustavo izgubio život u trenutku nepažnje. Nisu pomogle molbe Savetu anđela, niti bilo kakva preklinjanja, odlučeno je - Migel Anhel mora da postane čovek i da na dve godine ode na zemlju, kako bi završio sve ono što Gustavo nije stigao da uradi.

Sada se anđeo nalazi na zemlji i nema pojma kako da započne zadatak koji mu je dat, a još manje kako da ga završi. Umesto da pomogne ljudima kojima je pomoć potrebna, ne znajući kako da se ponaša, samo komplikuje stvari, zbog čega mu se u nekim trenucima izvršenje zadataka čini nemogućim.

Da stvar bude još gora, shvata da je zaljubljen u Karolinu, Gustavovu verenicu. Krivica i očaj ga izjedaju, ali ljubav je jača od svega toga. Nakon što prihvati činjenicu da više nije anđeo, već čovek, Migel Anhel odlučuje da pruži šansu ljubavi, iako mu je to najstrože zabranjeno od strane nadređenih.

Ali niko nije računao na protivljenje Fernanda, koji sa Karolinom ima fabriku igračaka, koju želi samo za sebe. Anhel će morati da mu se suprotstavi i spreči ga da naudi ženi koju voli.
Odmah po svom dolasku na zemlju, Anhel upoznaje Bininja, taksistu koji od prvog trenutka, na samo sebi svojstven način, shvata da je Migel Anhel zapravo anđeo.Tu su i Džon Hairo, saučesnik u Fernandovim spletkama, Karolinin otac Antonio koji je beznadežno zaljubljen u Noru, radnicu u fabrici igračaka, zatim Dijana, Karolinina prijateljica i bivša Džonova devojka, koju je napustio kako bi bio sa Karolininom sestrom Luisom.

Svi ovi likovi učiniće priču o anđelu čuvaru zanimljivijom a zaplete nepredvidivijim i napetijim.
## Uloge

## Vanjske veze
* Ángel de la guarda mi dulce compañía en Colarte 
* Todotnv
* Diario digital RD
El alma herida

**El alma herida** je meksičko-američka telenovela produkcijske kuće Telemundo, snimana tokom 2003. i 2004. godine.

U Hrvatskoj je prikazivana na programu Z1 pod naslovom ***Ranjena duša***.

## Sinopsis
Ovo je priča o porodici Granados čiji je životni san da se iz Meksika presele u Sjedinjene Američke Države i tako se izbavili iz siromaštva. U pokušaju da ilegalno pređu granicu, to uspevaju samo Salvador i njegovo dvoje dece Euhenija i Danijel, dok svojoj supruzi odnosno majci gube sav trag i smatraju je mrtvom iako telo nikada nije pronađeno.

Na povratku u svoj rodni grad, Euhenija saznaje da joj je majka živa i odlučuje je po svaku cenu naći. Pre nego što krene natrag prema SAD, ostavlja Huan Manuelu, porodičnom prijatelju u koga je tajno zaljubljena od svoje 15. godine, pismo u kome mu izjavljuje svoju ljubav. Međutim, to pismo dolazi u pogrešne ruke, pročita ga Alehandro, Huan Manuelov zavidni brat, koji joj u bratovo ime napiše povratno. Prolazi osam godina. Euhenija se vraća u Meksiko da kaže Huan Manuelu da nije uspela pronaći svoju majku i tu saznaje da onaj s kojim se za sve to vreme dopisivala nije bio on, već Alehandro. Vidno razočarana, Euhenija ponovo odlazi u SAD, ali ovog puta i Huan Manuel kreće za njom. Tamo, Huan Manuel pronalazi njenu majku Katalinu, i na taj način Euhenija shvata koliko je njemu stalo do nje. Po posvratku u Meksiko oživljavaj ljubav između majke i kćeri, ali i Euhenije i Huan Manuela, kao i veliki problemi iz prošlosti sa kojima će se sve troje morati suočiti.
## Uloge

## Vanjske veze
* 
* Página da Telemundo
Vale todo (telenovela)

**Vale todo** (doslovno: "Vredi sve") je brazilsko-američka telenovela produkcijske kuće Telemundo snimana u koprodukciji sa Globom tokom 2002. godine u Brazilu. Predstavlja rimejk brazilske telenovele *[[Vale tudo (telenovela)|Vale tudo]]* iz 1988.

## Sinopsis
Ljubav jedne majke biće jača od surovosti, ambicije i neiskrenosti njene ćerke. Zaslepljena osećajem krivice i urođene ljubavi, ona će se svim snagama boriti kako bi povratila svoju ćerku, i u toj borbi nailazi na pravu ljubav.

Rakel je razvedena, jednostavna i poštena žena koja je proživela praktično ceo svoj život sa svojim ocem Salvadorom u malom gradu u blizini Rija. Tamo je naporno radila kako bi svoju ćerku, Mariju de Fatimu, izgurala napred. Međutim, danonoćni rad ju je sprečavao da svojoj ćerki posveti onoliko vremena koliko je želela, i osećaj krivice je sprečava da shvati u šta se pretvorila njena, sada već odrasla, kćerka: devojka puna hirova, zainteresovana i spremna da uradi bilo šta kako bi zadovoljila svoje ambicije, čak i negirati svoju porodicu.

Priča komplikuje kada Salvador, koji je prepisao porodičnu kuću na ime svoje unuke Marije de Fatime, umire od srčanog napada prilikom jedne prepirke sa njom. Nakon toga, Marija de Fatima očajna od želje da izađe iz rodnog gradića i krene u potragu za famom i obećanom ljubavlju, odlučuje da proda kuću i tako punih ruku otišla u Rijo de Ženejro. Ostavlja svoju majku na ulici, bez trunke pokajanja i griže savesti.

Nakon svega toga i zbog užasnog predosećaja da je Marija de Fatima u opasnosti, Rakel odlazi u potragu za svojom ćerkom. Tamo upoznaje Ivana, čoveka u koga se ludo zaljubi i sa kojim otpočinje strastvenu, no i itekako komplikovanu, vezu. Naime, oboje su nezaposleni, ona je u potrazi za ćerkom i nema gde da ode, a on razveden i sa problematičnim sinom tinejdžerskog uzrasta. Da li vredi ostaviti sve radi ljubavi? U ratu i u ljubavi sve je dozvoljeno.

## Uloge
La venganza

**La venganza** (na španskom "osveta") može označavati:
* La venganza (film), španski igrani film iz 1958.
* La venganza (1977 telenovela), meksička telenovela iz 1977.
* La venganza (2002 telenovela), kolumbijska telenovela iz 2002.
Codex Theodosianus

***Codex Theodosianus*** ili ***Teodozijev zakonik*** je naziv za veliku zbirku edikata koji su činili izvor rimskog prava, a koje je dao sastaviti i godine 438. objavio istočnorimski car Teodozije II. Sadržavale je sve zakone Rimskog Carstva donesene od godine 313. do 437. godine, odnosno u doba kada je kršćanstvo bilo službeno prihvaćeno kao jedna od religija, odnosno državna religija Carstva. Teodozije je istočnorimskom Senatu 26. marta 429. objavio kako započinje rad na Codexu, koga su sljedećih osam godina sastavljala 22 vodeća pravna stručnjaka u dvije grupe. Rezultat njihovih napora je bila zbirka od preko 2500 različitih pravnih propisa raspoređenih u 16 knjiga. Ona je službeno objavljena 15. februara 438. a 1. januara 439. je zapadnorimski car Valentinijan III objavio kako važi i za zapadni dio Carstva.

*Codex Theodosianus* je predstavljao najopsežniju kodifikaciju rimskog prava od vremena Zakona dvanaest tablica, kao i nastojanje da se rimsko pravo primijeni ekonomskim, političkim i kulturnim okolnostima kasne antike rimskog Dominat, gdje je autoritet cara morao biti što potpunije potkrijepljen pisanom riječi. Teodozije je, također, kao gorljivi kršćanin, nastojao učvrstiti kršćanski karakter Carstva, odnosno suzbiti herezu, pa veliki dio sadržaja čine i edikti kanonskog prava.

Codex Theodosianus je poslije propasti Zapadnog Carstva 476. poslužio novonastalim barbarskim državama i njihovim vladarima kao podloga za njihove vlastite zakonike. Na Istoku je, pak, u 6. vijeku postao temelj mnogo opsežnije i uticajnije Justinijanove kodifikacije rimskog prava poznate kao Corpus iuris civilis.

## Vanjske veze
*  Excerpts from the Codex Theodosianus, on religion.
*  A list of imperial laws of the fourth and fifth centuries contains summaries of many laws involving religion of the Theodosian code, in chronological order.
* Codex Theodosianus, A Dictionary of Greek and Roman Antiquities, John Murray, London 1875.
* Codex Theodosianus (Latin), ancientrome.ru.
* Ed. Mommsen, Meyer, & Krueger (Latin)  *The Roman Law Library*
439.

__NOTOC__
Godina **439.** (**[[rimske brojke|CDXXXIX]]**) bila je redovna godina koja počinje u nedjelju u julijanskom kalendaru. U svoje vrijeme je bila poznata kao **Godina konzulstva Teodozija i Festa** (ili, rjeđe, **godina 1192. ''[[Ab urbe condita]]***). Oznaka 439. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.



== Događaji ==
<onlyinclude>
* [[Licinia Eudoxia|Licinija Eudoksija]], supruga [[Zapadno Rimsko Carstvo|zapadnorimskog]] cara [[Valentinijan III|Valentinijana III]], dobija titulu [[Augusta (titula)|*Augusta'']] nakon što je rodila kćer Eudokiju.
* Padom države Sjeverni Liang cijelo područje Sjeverne Kine dolazi pod vlast dinastije Sjeverni Wei čime prestaje period Šesnaest kraljevstava i započinje period Sjevernih dinastija.
* U blizini Betlehema u Palestini osnovan manastir Mar Saba.
* 19.10. &ndash; Vandali zauzimaju Kartaginu.


## Rođenja
* Car Ming od Liu Songa

## Smrti
* 9.6. &ndash; Atlatl Cauac, car Teotihuacana
* Carica Sima Maoying

## Reference
Sjeverna Kina

**Sjeverna Kina** (; doslovno "Kinin sjever") je geografska regija Kine. Njeno središte čini Sjevernokineska nizina.

Kineska vlada pod njom podrazumijeva općine Peking i Tianjin, provincije Hebei i Shanxi, te Autonomnu oblast Unutrašnja Mongolija.

## Povezano
* Sjevernokineska nizina
* Sjeveroistočna Kina (东北)
* Istočna Kina
* Sjeverna i Južna Kina (北方, 南方)
Cezar Kjui

**Cezar Antonovič Kjui** (rus. **Цезарь Антонович Кюи**, 6. siječnja 1835. - 13. ožujka 1918.) je bio ruski skladatelj, član *"[[Petorica|Petorice]]"*. Bio je vojni časnik i učitelj, a njegov život imao je važnu ulogu u njegovoj glazbi. 

## Djela
### Ozbiljne i tragične opere
* Kavkaski zatvorenik
* William Ratcliff 
* Mlada 
* Angelo 
* Saracen 
* Gozba u doba kuge 
* Mademoiselle Fifi 
* Mateo Falcone 
* Kapetanova kći

### Komične opere
* Le Flibustier 

### Dječje opere
* Crvenkapica
* Mačak u čizmama 
* Naivni Ivan
Eudokija

**Eudoksija**, **Eudokija** ili **Jevdokija** su ženska imena koja potiču od grčkog imena Evdokia (Ευδοκία). Bila su popularna u kasnoj antici i srednjem vijeku ali se koriste i danas.
* Eudoksija od Heliopolisa († 120) rana kršćanska svetica i mučenica
* Carica Aelia Eudoxia (*c*. 380&ndash;404), kćer Flavija Bautona i supruga istočnorimskog cara Arkadija.
* Carica Aelia Eudocia, supruga Teodozija II (i snaha gore navedene).
* Carica Licinia Eudoxia, kćer gore navedena i supruga zapadnorimskih careva Valentijana III i Petronija Maksima.
* Princeza Eudocia (439&ndash;466/474?), kćer cara Valentijana III i gore navedene, te supruga vandalskog kralja Hunerika.
* Carica Fabia Eudoxia, supruga bizantskog cara Heraklija.
* Eudoxia Epiphania, kćer gore navedenew.
* Eudokia (supruga Justinijana II), supruga bizantskog cara Justinijana II
* Eudokia Ingerina, supruga bizantskog cara Vasilija I
* Carica Eudocia Macrembolitissa (1021&ndash;1096), supruga bizantskih careva Konstantina X i Romana IV.
* Princeza Evdokija Anđel (1173-1211), prva žena Stefana Nemanjića, potom ljubavnica Aleksija Duke Murzufla
* Jevdokija od Suzdalja supruga Dimitrija Donskog.
Jezdegerd II

**Jezdegerd II.** (perzijski: یزدگرد *Yazdgerd* jæzdˈgʲerd) je bio Veliki kralj Perzije iz dinastije Sasanida (439. - 457.).

Njegova vladavina bila je obilježena stalnim ratovima: 440./441. izbio je rat s Bizantom. Povod tom ratu je nejasan (vjerojatno car Teodozije II. nije platio danak Perzijancima dogovoren 422. Vidi članak Bahram V.). Taj rat je očito služio Jezdegerdu samo kao demonstracija moći te je već 442. završen. Moguće je da je tada dogovoren i savez dvaju Carstva jer neki armenski izvori izvještavaju da su u jednom Jezdegerdovom vojnom pohodu 443. sudjelovale i rimske trupe. Na sjevernoj granici došlo je iznova do teških borbi s hunskim Heptalitima koje je Perzija samo krajnjim naporima uspjela suzbiti.

Jezdegerd II. progonio je kršćane; očito pod pritiskom zoroastrijanskih svećenika, ali očito i zbog političkih razloga. To je dovelo do ustanka u Armeniji koji je ugušen godine 451. budući da se Bizant nije umiješao.

Jezdegerda je naslijedio najstariji sin Hormizd III.

## Literatura
* Klaus Schippmann: *Grundzüge der Geschichte des sasanidischen Reiches*, Darmstadt 1990.
438.

__NOTOC__
Godina **438.** (**[[rimske brojke|CDXXXVIII]]**) bila je redovna godina koja počinje u subotu u julijanskom kalendaru. U svoje vrijeme je bila poznata kao **Godina konzulstva Aecija i Sigisvulta** (ili, rjeđe, **godina 1191. ''[[Ab urbe condita]]***). Oznaka 438. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==
<onlyinclude>
* [[15.2.]] &ndash; [[Istočno Rimsko Carstvo|Istočnorimski]] car [[Teodozije II]] objavljuje *Codex Theodosianus'', zbirku svih važećih edikata rimskog prava.
* U rimskom Koloseumu održana posljednja poznata gladijatorska borba.
* Relikvije Jovana Hrizostoma vraćene u Konstantinopol.
* Jezdegerd II postaje sasanidski kralj Perzije.


## Rođenja

## Smrti
* Bahram V, kralj Perzije
* Feng Hong, posljednji vladar države Sjeverni Yan

## Reference

## Vanjske veze

* http://www.unrv.com/government/consul-1-ad.php
* http://ancienthistory.about.com/library/bl/bl_consuls_table.htm 
* http://www.friesian.com/romconsl.htm
Car Ming od Liu Songa

**Car Ming od Liu Songa** ((劉)宋明帝) (439–472), osobno ime **Liu Yu** (劉彧), kurtoazno ime **Xiubing** (休炳), nadimak **Rongqi** (榮期), bio je car Kine iz dinastije Liu Song. Na prijestolje je došao nakon ubistva svog nasilnog nećaka cara Qianfeija, jer se smatrao intelektualcem širokimh pogleda. Međutim, po dolasku na vlast se, međutim, ispostavilo kako je svuda vidio zavjere, te ih je pokušavao suzbiti masovnim likvidacijama svojih rođaka. To je, između ostalog, 466. dovelo do velike pobune koja je, iako ugušena, značajno oslabila državu i dovela do toga da sjeverne provincije prijeđu pod vlast suparničke dinastije Sjeverni Wei. Historijski izvori također navode da je bio sklon razvratu i ponižavanju svojih podanika. Umro je 472. i naslijedio ga je mladi Car Houfei od Liu Songa, čija će vladavina također bitno pridonijeti propasti dinastije 479. 

|- style="text-align: center;"

|-

|-

|-
Sjeverni Liang

**Sjeverni Liang** (; 397-439) bila je država u Sjevernoj Kini iz doba Šesnaest kraljevstava. Godine 397. ju je osnovao Duan Ye, Han službenik koji se pobunio i odmetnuo od države Kasniji Liang, a koga su 401. zbacili i vlast preuzeli pripadnici Xiongnu klana Juqu. Država Sjeverni Liang se pokazala kao jedna od dugovječnijih među Wu Hu državama, te je uspjela nadživjeti sve njih osim države Sjeverni Wei čije su trupe godine 439. zauzele glavni grad Guzang i zarobile njenog vladara Juqu Mujiana. Taj se događaj tradicionalno uzima kao završetak ujedinjenja sjeverne Kine pod dinastijom Sjeverni Wei, odnosno kraj period Šesnaest kraljevstvava i početak perioda Sjevernih dinastija. Međutim, dio historičara navodi da se država održala u egzilu, zahvaljujući Juqu Mujianovim rođacima koji su se naselili u Gaochangu (高昌, suvremena prefektura Turpan, Xinjiang). Taj je entitet, međutin, završio kada su 460. Gaochang osvojili Rourani i masakrirali ostatke porodice Juqua.

## Povezano
* Xiongnu
* Wu Hu
* Šesnaest kraljevstava
* Gansu
* Gaochang
* Avari

## Napomene i reference
Duan (pleme)

**Duan** () je bilo Xianbei pleme iz doba Šesnaest kraljevstava, odnosno ime njihovog vladarskog klana. Zašto su uzeli kinesko ime "Duan" nije poznato, ali su imali bliske veze sa dinastijom Jin te je tako godine 303. Duan Wuwuchen dobio od kineskog cara titulu vojvode od Liaoxija. Nakon Wu Hu ustanka je pleme Duan uspjevalo čuvati svoju nezavisnost sve dok 338. nije pokoreno od države Raniji Yan, odnosno suparničkog Xianbei klana Murong. Usprkos toga, porodica Duan je sačuvala svoj uticaj te su njeni pripadnici imali važnu ulogu u upravi nove države.

## Poglavice Duana

## Povezano
* Xianbei
* Wu Hu
Yuwen

**Yuwen** () je kinesko dvosložno prezime koje potiče od istoimenog Xianbei klana čija je postojbina bila centralno područje današnje kineske provincije Liaoning. Poglavice Yuwena su imali bliske odnose sa carskom Kinom, kojoj su služili kao vazali u 3. i 4. vijeku. Nakon Wu Hu ustanka i početka doba Šesnaest kraljevstva je klan Yuwen došao u sukob sa drugim Xianbei klanovima uključujući Murong, odnosno državu Raniji Yan. Njen vladar Murong Huang je 345 pokorio državu Yuwen. Daleki potomak plemena, Yuwen Tai, je u 6. vijeku ustanovio dinastiju Sjeverni Zhou.

## Poglavice Yuwena

## Povezano
* Xianbei
* Murong
* Xiongnu
* Wu Hu
* Dinastija Sjeverni Zhou
* Yuwen Zhang
Chouchi

**Chouchi** (; pinyin: Chóuchí ) je bila mala Di država koja je postojala na području današnje kineske provincije Gansu u doba Šesnaest kraljevstava i Južnih i Sjevernih dinastija.

## Vladarei

## Povezano
* Di
* Wu Hu
Di (etnička grupa)

**Di** (氐) je bila etnička grupa u Kini od 8. vijeka pne. do oko sredine 6. vijeka n.e. Slovo *Di* (氐) koji se koristi za njeno ime je razlikuje od riječi Beidi (北狄), što je u Kini općeniti izraz za "sjeverne barbare". Živjeli su na području današnjih provincija Gansu, Qinghai, Sichuan i Shaanxi. U 4. i 5. vijeku su uspostavili dvije države, odnosno dvoje od Šesnaest Kraljevstava - Raniji Qin i Kasniji Liang. Njihov način života je bio konjanički i nomadski, temeljen na uzgoju stoke, a najčešće su živjeli na granici današnjeg Tibeta i Sečuana.

*Di* su se sa vremenom asiimilirali u druge narode. Današnji narod Baima (kin. *Bijeli konj*) koji živi u jugoistočnom Gansuu i sjeverozapadnom Sečuanu se smatra njihovim mogućim potomcima. Genetska istraživanja su tragove *Dija* pronašli i u drugim sečuanskim etničkim manjinama.

## Reference

## Vanjske veze
* Described in the ''Wei Lue'' (a 3rd century CE Chinese text) - Section 1 (at University of Washington, United States)
440-e

**440-e** su decenija koja je počela 1. januara 440. i završila 31. decembra 449.

## Događaji i trendovi
* Heptaliti ili Bijeli Huni prodiru na područje istočne Perzije.
* 447 - Huni pod Atilom napadaju Istočno Rimsko Carstvo i pustoše Balkan.

## Reference
Altaj

**Altaj** se može odnositi na: 

* Altajske planine, planinski masiv
* Republika Altaj, republika u sastavu Ruske Federacije
* Altajski kraj, kraj u sastavu Ruske Federacije
* Altaj (područje)
Altajske planine

**Altaj** je planinski masiv u srednjoj Aziji na razmeđi Rusije, Kine, Mongolije i Kazahstana. 

Pruža se između pustinje Gobi na jugoistoku i Zapadnosibirske nizije na severozapadu u dužini od oko 2.000 &nbsp;km. Sastoji se od Ruskog Altaja (ili Altaja u užem smislu) Mongolskog i od Gobijskog Altaja. Najveći vrh celog masiva je Beluha sa 4.508 m, na Mongolskom Altaju.

Altaj je izvoršte velikih reka Oba i Irtiša.

Altaj je staro gorje, građeno od kristalastih škriljaca, granita i paleozojskih naslaga, koje su u kvartaru uzdignute. Palozojske naslage obiluju željeznim, olovnom, bakarnim, cinkovim i srebrnim rudama i ugljem. 

Klima je kontinentalna planinska sa prosečnom januarskom temperaturom od -15° (predgorje) do - 32° (međuplaninske kotline) i julskom od 14-16°. Godišnja količina padavina je u zapadnom i severozapadnom delu Altaja od 1000 do 2000 mm, a u jugoistočnomod 200 do 300 mm. Oko 800 km² pokriveni je lednicima, koji napajaju vodom mnogobrijne reke: Katunj, Bija, Buhtarma Čuja i dr. Šume zauzimaju oko 70% površine Altaja. Gornja granica im je 1.700 do 2.000 m.
## Svjetska baština
Zlatne altajske planine su 2021. godine uvrštene na listu UNESCO-ove svjetske baštine.

Na listi su tri cjeline, ukupne površine 16.178&nbsp;km2: 
* Altajski Zapovednik i zaštitna zona oko jezera Teletskoje
* Katunski Zapovednik i zaštitna zona oko planine Beluke
* Ukok tiha zona na Ukok platou.

U UNESCO-vom opisu lokaliteta, navedeno je da "regija predstavlja najpotpuniji slijed zona visinske vegetacije u centralnom Sibiru, od stepa, šumsko-stepskih, mješovitih šuma, subalpske vegetacije do alpske vegetacije". Područje je također važno stanište za ugrožene životinjske vrste kao što je snježni leopard.
## Izvori

## Literatura

* Opća enciklopedija JLZ, Zagreb 1977.
* Srpska porodična enciklopedija Narodna knjiga Beograd 2006.
440.

__NOTOC__
Godina **440.** (**[[rimske brojke|CDXL]]**) bila je prijestupna godina koja počinje u ponedjeljak u julijanskom kalendaru. U svoje vrijeme je bila poznata kao **Godina konzulstva Teodozija i Festa** (ili, rjeđe, **godina 1193. ''[[Ab urbe condita]]***). Oznaka 440. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.



== Događaji ==
<onlyinclude>
* Sjeverna [[Kina]] ujedinjena pod dinastijom [[Sjeverni Wei]] (ili [[439]]).
* [[Gajzerih]], kralj [[Vandali|Vandala]], preotima [[Sicilija|Siciliju]].
* [[29.9.]] &ndash; [[Papa Lav I|Lav I]] nasljeđuje [[papa Siksto III|Siksta III]] kao 45. [[papa]].
* Napravljeno Razdvajanje Lota i Abrahama u arkadi crkve [[Santa Maria Maggiore]] u [[Rim]]u.
* [[Heptaliti]] se doseljavaju južno od [[Altajske planine|Altajskih planina]] u područja [[Transoksijana|Transoksijane]], [[Baktrija|Baktrije]], [[Veliki Horasan|Horasana]] i istočne [[Iran|Perzije]].
</onlyinclude>

== Rođenja ==
* [[Bodhidharma]], polu-legendarni [[budizam|budistički]] redovnik
* [[Gaudentius (sin Aecija)]]
* [[Tonantius Ferreolus (senator)]]
* [[Vahtang I od Iberije]]
* [[Car Wencheng od Sjevernog Weija]]
* [[Car Wu od Južnog Qija]]

== Smrti ==
* [[17.2.]] &ndash; [[Sveti Mesrob]], [[armenija|armenski]] [[redovnik]] i tvorac [[armensko pismo|armenskog pisma]]
* [[18.8.]] &ndash; [[Papa Siksto III]]
* [[Paulinus|Paulin]], istočnorimski *magister officiorum'' (pogubljenje)
* Carica Yuan Qigui

## Reference
Paulin

**Paulin** ( ili *Paullinus*) je bilo osobno ime sljedećih ličnosti:

* Gaius Suetonius Paulinus, general koji je porazio Budiku

**Rimski konzuli**
* Marcus Iunius Caesonius Nicomachus Anicius Faustus Paulinus, konzul 298.
* Sextus Anicius Faustus Paulinus (konzul 325), konzul 325.
* Amnius Anicius Paulinus, konzul 334.
* Paulinus (konzul 498), konzul 498.
* Decius Paulinus, konzul za bivše Zapadno Rimsko Carstvo 534.

**Kršćanski sveci**
* Paulin iz Antiohije
* Paulin iz Nole (svetac), također poznat kao Pontius Meropius Anicius Paulinus
* Paulin od Yorka, prvi nadbiskup Yorka
* Paulin II od Akvileje, italijanski biskup, pjesnik i učenjak
* Paulinus od Walesa
* Paul Aurelian, Paulinus Aurelianus

**Filozofi**
* Paulin (sljedbenik Plotina)

**Biskupi/episkopi**
* Paulin od Trevesa, biskup iz 4. vijeka
* Paulin, biskup Antiohije

**Fiktivne ličnosti**
* General Paulinus Maximus, fiktivni glavni lik romana *[[Eagle in the Snow]]*
* Aulus Paulinus, rimski guverner Britanije u humorističkoj TV-seriji *[[Chelmsford 123]]*
Bodidarma

**Bodidarma** (sanskrt: बोधिधर्म *Bodhidharma*; kineski: **Ta Mo**, japanski: **Daruma**; oko 470 – 543.) je bio indijski budistički monah koji je, prema predanju, doneo č'an, meditativnu školu budizma, u Kinu.

## Život

Opisi njegovog života pretežno su legendarni. On je između 520. i 526. godine iz Indije došao u Kinu gde je postao prvi *tsu* (patrijarh, doslovno predak) čan škole. U Kini je Bodidarma predao učenje Huejkeju (486–593), koji je bio drugi kineski patrijarh. Čan učenje je tamo ubrzo uspostavilo izvanredan uticaj.

Danas naučnici uglavnom ne uzimaju naročito ozbiljno ovo predanje. Zapravo, istorijsku podlogu za č'an u Kini već su bili stvorili ljudi kao što su Seng-čao i Tao-šeng.

## Učenje

Svoja učenja je zasnivao na Lankavatara sutri, a njegova poruka je sažeta u čuvenim stihovima:
:Zasebno prenošenje izvan spisa,
:Nezavisno od reči ili slova,
:Neposredno upućivanje na um,
:Uviđanje prirode i postizanje budastva.

## Reference

## Povezano
* Zen

## Vanjske veze
Vahtang I Gorgasali

**Vakhtang I "Gorgasali"** () (c. 439 iuli 443 – 502 ili 522), bio je kralj Kavkaske Iberije, odnosno zemlje Kartli (današnja Istočna Gruzija) iz Hosroidske dinastije, koji je njome vladao u drugoj polovici 5. i prvoj polovici 6. vijeka. *Gorgasali* je nadimak koji na iranskim jezicima znači "vučja glava". Poznat je p tome što je svoj narod doveo u zlosretni savez sa Istočnim Rimskim Carstvom, a što je dovelo do dugotrajne borbe sa Sasanidskog Carstva, završene Vahtangovim porazom i slabljenjem kraljevstva. Prema tradiciji je za svoje duge vladavine reorganizirao Gruzijsku crkvu te postavio temelje Tbilisija, današnje gruzijske prijestolnice.

Vahtang je predmet *[[biografija|žitija]]* iz 8. ili 11. vijeka čije se autorstvo pripisuje Juanšeru, a u kome se historijski i legendarni događaji miješaju u epsku priči koja koristi hiperbolu u opisu Vahtangove ličnosti i djela. Ovo je djelo bilo glavna podloga za percepciju Vahtanga kao ratničkog kralja i državnika, a koja se održala i do današnjih dana. Još u srednjem vijeku je postao jedna od najpopularnijih historijskih ličnosti Gruzije a isto tako je i kanoniziran od Gruzijske pravoslavne crkve.

## Reference
Tonancije Fereol (senator)

**Tonancije Fereol** (, , 440/450 - 511 do iza 517) bio je galorimski političar. Bio je sin Tonancija Fereola, nekadašnjeg zapadnorimskog pretorijanskog prefekta Galije i Papijanile, nećake cara Avita. Od 469. do 475. je živio u Rimu, a od 479. do 517. je služio kao senator današnje Narbonne. Bio je rođak i prijatelj biskupa Sidonija Apolinarisa i njihova korespondencija, koja je očuvana, daje uvid u pokušaje galorimske aristokracije da očuvaju dotadašnji način života u civilizaciju nakon što su njihovom domovinom poslije pada Rimskog Carstva zavladali barbari.

## Reference
The Teddy Bears

**The Teddy Bears** je bilo ime američkog pop sastava Phil Spectora, jedini sastav u kojem je on bio ikada član.
 
## Historija Teddy Bearsa

Nakon mature u srednjoj školi *Fairfax* u Los Angelesu, Kalifornija, Spector je postao opsesivno opsjednut svojom pjesmom *To Know Him Is to Love Him* koju je komponirao još za vrijeme škole. 
Zato je osnovao sastav *The Teddy Bears* sa svojim školskim drugovima, a nakon toga uspio je nakon audicije uvjeriti i ljude iz *ERA Records* da financiraju snimanje ploče.

Članovi sastava *The Teddy Bears* bili su; Phil Spector, *Marshall Leib*, *Annette Kleinbard* pjevačica (kasnije se prezvala u *Carol Connors*), i član uzet u posljednji trenutak bubnjar *Sandy Nelson*.

Teddy Bearsi su snimili pjesme; *Don't You Worry My Little Pet* i *To Know Him Is to Love Him* za svoju prvu ploču u *Gold Star Studios*, za svega $75. Ploču je izadala diskografska kuća ERA u augustu 1958. Ploča je ostala na vrhu (Billboard Hot 100) ravno 23 tjedna, od toga je 11 tjedana bila među prvih 40 a 3 tjedna #1.

Tako je tada 17 godišnji Spector, napisao, aranžirao, odsvirao, otpjevao i snimio najprodavaniju ploču u zemlji. Nakon tog uspjeha *Teddy Bearsi* nisu uspjeli izbaciti čitavu slijedeću godinu nikakav hit, tako da je nakon toga *Spector* raspustio sastav.

*Spector* nije bio jedini član sastava koji je napravio uspješnu muzičku karijeru. I pjevačica sastava *Annette Kleinbard* nastavila se je baviti muzikom, komponirati, snimati, izvoditi, promjenila je ime u *Carol Connors* i postigla solidne uspjehe (
*Hey Little Cobra*, *Rocky*, *Gonna Fly Now*).

## Reference

## Vanjske veze
* Biografija i diskografija Teddy Bearsa 
* Diskografija Teddy Bearsa
Bijeli Huni

**Bijeli Huni** (pod tim su nazivom sredinom 4. st. bili poznati Prokopiju, ali i u Indiji gdje su ih na sanskrtu nazivali *Hūna* ili *Svetahuna* = Bijeli Huni), nazivani još i **Hefthaliti** (prema njihovu grčkom etnonimu), za koje se pretpostavlja da su bili skupina različita od one skupine Huna koja je bila prodrla u Europu. Oni su bili indoeuropski narod, možda istočno-iranskog nomadskog porijekla, a nastanjivali su područje današnje zapadne Kine, srednje Azije, Pakistana i Afganistana. Krajem 5. st. Bijeli Huni napadaju istočne dijelove Perzijske, kojim su vladali Sasanidi, a možda nešto ranije i sjeveroistočnu granicu Indije u današnjem Pakistanu. Krajem 6. st. njihov je spomen u pisanim izvorima sve rjeđi.

Posljednji kralj Bijelih Huna je umro negdje oko 670 godine kada je njihova država uništena. Pretpostavlja se da su Bijeli Huni jedni od predaka modernih Paštuna.

## Vanjske veze

* Bijeli Huni - Hefhaliti (engl.)
* Kovanice Hefthalita
Transoksijana

**Transoksanija** ili **Transoksijana** (također poznata pod nazivima **Farârud** () / **Ma Wara'un-Nahr** () / **Hé Zhōng** ()) je drevni naziv za područje Centralne Azije koje otprilike odgovara današnjem Uzbekistanu, Tadžikistanu i jugozapadnom dijelu Kazahstana. U geografskom smislu predstavlja područje između rijeka Amu Darja i Sir Darja. Danas se pod time uglavnom podrazumijevaju dotična područja u historijskom kontekstu, odnosno prije 8. vijeka, iako su ga evropski historičari i geografi koristili i za kasnije periode. U perzijskom epu Shahnameh, koga je napisao Firdusi, Transoksijana se navodi kao pradomovina iranskih naroda, a rijeka Oks kao granica između Irana i Turana.

Regija je bila jedna satrapija Ahemenidskog Carstva pod imenom Sogdijana. Transoksijana je, međutim, riječ latinskog porijekla i doslovno znači "preko rijeke Oks", s time da je "Oks" bio grčki naziv za Amu Darju. Arapsko ime "**mā warā' an-nāhr**" znači "ono što je preko rijeke". 

## Povezano
* Aniran
* Turan
* Samanidska dinastija
* Horezmijska Monarhija
* Timur

## Reference
The Ronettes

**The Ronettes** je ime ženske vokalne skupine (trija) popularne 1960-ih iz New Yorka, poznate po hitovima napravljenim s muzičkim producentom Philom Spectorom. Njihov najbolji album bio je svakako *Presenting the Fabulous Ronettes Featuring Veronica* iz 1964 godine, sa njihovim najvećim hitovima "Be My Baby", "Baby, I Love You", "(The Best Part of) Breakin' Up" i "(Walking) In the Rain".

## Historija trija Ronettes

Sestre Estella i Veronica Bennett i njihova rođakinja Nedra Talley, počele su nastupati 
još kao tinejdžerice pod imenom *The Darling Sisters* po priredbama za talente po 
rodnom gradu New Yorku 1959 godine. Na jednom od takvih nastupa zapazio ih je menadžer Phillip Halikus i tako je startala njihova karijera.
Prvu singl ploču *I Want a Boy* snimile su pod imenom *Ronnie & the Relatives* za diskografsku kuću
Colpix Records 1961 godine. Zatim su se prezvale u *The Ronettes*, i izbacile još nekoliko singl ploča i jedan album za Colpix, ali sa ne baš osobitim odazivom kod publike.

Ronettes su 1963 privukle pažnju muzičkog producenta Phil Spectora, koji je 
tražio novi ženski vokalni sastav da mu nadomjestiti odlazak sastava The Crystals iz njegove kuće. Phil je promijenio njihov izgled, i napravio od njih sastav - loših djevojaka (gotovo uličarki u tijesnim suknjama). Njihov prvi zajednički singl "Be My Baby", (kompozitori; Spector, Jeff Barry i Ellie 
Greenwich), aranžiran i produciran od strane Phil Spectora postao je svjetski hit.

Slijedeći singl "Baby, I Love You", bio je nastavak uspjeha. Na početku 1964 godine Ronettes su otišle na turneju po Engleskoj s Rolling Stonesima, tu su upoznale i s Beatlesima. Nastavile su nizati hitove poput; "The Best Part of Breaking Up" (#39 S.A.D., #43 UK), "Do I Love You?" (#34 S.A.D., #35 UK) i "(Walking) In the Rain" (#23 S.A.D.).

Već pri kraju šesdesetih Estella Bennett i Nedra Talley su se udale, 1968 godine udala se je i glavna vokalistica Ronnie Bennett i to za Phil Spectora. Na taj način Ronettes su prestale nastupati.

## Diskografija
### Singl ploče

### Albumi
* *A Christmas Gift for You* (1963., Phillies Records)
* *Presenting the Fabulous Ronettes Featuring Veronica* (1964., Phillies Records)
* *The Ronettes featuring Veronica* (1965., Colpix Records)

#### Kompilacije
* 1963. - *Today's Hits* (Phillies)
* 1965. - *The Ronettes: The Early Years* (Rhino)
* 1967. - *Cha Cha Cha* (Roper)
* 1975. - *Sing Their Greatest Hits* (Phil Spector)
* 1981. - *The Greatest Hits, Vol. 2* (Masters)
* 1990. - *Greatest Hits* (Spectacular Sound)
* 1992. - *Best of the Ronettes* (EMI)
* 1992. - *The Best of the Ronettes* (ABKCO)
* 2005. - *Ronettes Featuring Veronica* (EMI Gold)
* 2005. - *Silhouettes* (Collectables)
* *The Complete Colpix & Buddha Sessions* (Sequel)

## Članice sastava
* **Veronica Ronnie Bennett**, kasnije udata *Spector* (New York,10. august 1943) 
* **Estelle Bennett**, kasnije udata **Vann** (New York, 22. jul 1941 - † Englewood 11. februar 2009) 
* **Nedra Talley**, kasnije udata **Ross** (New York, 27. januar 1946)

## Izvori

## Vanjske veze
* Ronettes na stranicama allmusic
* Ronettes na stranicama Hall of Fame
Jésus de Montréal

***Jésus de Montréal*** (Isus iz Montreala) je kanadsko-francuski igrani film snimljen 1989. godine u režiji Denysa Arcanda. Naslovni protagonist je mladi glumac Daniel (Lothaire Bluteau) koga su crkvene vlasti angažirale da postavi uskršnji igrokaz u montrealskom svetištu, a što će, zbog nonkonformističkog pristupa Isusovom životu, dovesti do sukoba sa poslodavcima. Radnja filma predstavlja alegorijski prikaz događaja opisanih u Novom zavjetu.

*Jesus de Montreal* je dobio nagradu žirija na kanskom filmskom festivalu i kanadsku filmsku nagradu nagradu Genie 1989. godine.

## Glumačka postava
* Lothaire Bluteau (Daniel)
* Catherine Wilkening (Mireille)
* Johanne-Marie Tremblay (Constance)
* Rémy Girard (Martin)
* Robert Lepage (René)
* Gilles Pelletier (Fr. Leclerc)
* Roy Dupuis (Marcel Brochu)

## Vanjske veze
* Cannes, Prix du Jury 1989
* Film Reference Library 
* 
* *[http://artsandfaith.com/t100/jesusofmontreal.html Jésus de Montréal] * at the Arts & Faith: Top 100 Spiritually Significant Film list
Melek Bilge

**Melek Bilge** (Kadikoy, 23. mart 1989. – ) je turska košarkašica. Njeni roditelji potiču iz Srbije.
Car Wu od Južnog Qija

**Car Wu od Južnog Qija** ((南)齊武帝) (440–493), osobno ime **Xiao Ze** (蕭賾), kurtoazno ime **Xuanyuan** (宣遠), nadimak **Long'er** (龍兒), bio je car Kine, drugi po redu iz dinastije Južni Qi. Bio je najstariji sin osnivača njenog osnivača Xiao Daochenga (car Gao). Još kao mladić se pod vladavinom prethodne dinastije Liu Song iskazao vojničkim umijećem, bilo u sukobima među zavađenim članovima dinastije, bilo u pokušajima njenih lojalista da spriječe njegovog oca da preuzme vlast i prijestolje. Nakon što mu je otac 479. formalno preuzeo carsku titulu, on je sam proglašen krunskim princom, ali je na sebe preuzeo veliki dio državnih poslova. Carem je postao 482. i njegova vladavina je bila obilježena nastojanjem da se izbjegavaju nepotrebni ratovi i poboljšaju ekonomske prilike u državi. Cara Wua su posebno zanimale nedosljednosti tadašnjeg pravnog sistema, i u tu je svrhu nastojao velikoj carskoj školi u današnjem Nankingu dodati posebni pravni odjel. Pokazao se kao prilično dosljedan vladar, odobrivši pogubljenje vlastitog sina Xiao Zixianga koji je u jesen 490. uhvaćen kako krijumčari oružje barbarskim plemenima. Car Wu je bio poznat i po kritici rastrošnosti svojih podanika, iako kineski historijski izvori navode da se sam nije ustručavao razbacivati novac. S obzirom da je 493. umro njegov sin i prijestonasljednik Zhangmao, krunskim princem je proglašen Zhangmaov sin i Wuov unuk Xiao Zhaoye. Iste godine je Wu umro i Xiao Zhaoye je naslijedio prijestolje.
441.

__NOTOC__
Godina **441.** (**[[rimske brojke|CDXLI]]**) bila je redovna godina koja počinje u srijedu u julijanskom kalendaru. U svoje vrijeme je bila poznata kao **Godina konzulstva Teodozija i Festa** (ili, rjeđe, **godina 1194. ''[[Ab urbe condita]]**''). Oznaka 441. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Huni prodiru preko Dunava i počinju pustošiti Balkan.
* Sasanidsko Carstvo vodi kratki rat sa Istočnim Rimskim Carstvom.
* Nakon što je Pulherija, sestra istočnorimskog cara Teodozija II pala u nemilost, glavnim carskim savjetnikom postaje Hrizapije. 
* 8.11. &ndash; U današnjem gradu Orange u Francuskoj pod vodstvom Hilarija od Arlesa održan prvi sabor u Orangeu.


## Rođenja
* Shen Yue, kineski historičar (u. 513)

## Smrti

* Hermerik, kralj Sveva

## Reference

## Vanjske veze

* http://www.unrv.com/government/consul-1-ad.php
* http://ancienthistory.about.com/library/bl/bl_consuls_table.htm 
* http://www.friesian.com/romconsl.htm
Orange, Francuska

**Orange** (Provansalski okcitanski: *Aurenja* u klasičnom ili *Aurenjo* u mistralskom obliku) je grad i općina (commune) u jugoistočnoj Francuskoj, koji administrativno pripada departmanu Vaucluse u regiji Provence-Alpes-Côte d'Azur. Nalazi se oko 21&nbsp;km north of Avignon, i poznat je kao najtopliji grad u Francuskoj po godišnjem prosjeku temperature. U njemu je glavna grana ekonomije poljoprivreda, i često se pogrešno navodi da od njegovog imena potiču riječi za naranču u mnogim evropskim jezicima .

Također je poznat po izuzetno dugoj i bogatoj historiji vezanoj uz neke od najvažnijih događaja u historiji Evropi. Nastao je kao galsko naselje pod imenom *Arausio*. i kod njega se 105. pne. vodila velika bitka između Rimljana na jednoj i Cimbra i Teutona na drugoj strani. Nakon galskih ratova Rimljani su 35. pne. su na mjestu nekadašnjeg galskog naselja podigli vlastitu koloniju, koja se razvila u važan grad. Antički izvori su ga opisivali kao izgledom istovjetan Rimu, osim u veličini građevina; mnoge od rimskih građevina su sačuvane do današnjeg dana. Kasnije je Orange dobio važnu ulogu i za historiju kršćanstva s obzirom da su u njemu održani Sabori u Orangeu. Od 12. vijeka je grad postao sjedište Kneževine Orange, koja je bila dio Svetog Rimskog Carstva. Njeni vladari, koji su nosili titulu Princ od Orangea su postali jednim od osnivača dinastije Oranje-Nassau, čiji predstavnici dan-danas vladaju Nizozemskom. Sam grad je 1713. Utrechtskim mirom pripojen Francuskoj. Godine 1869. je u njemu obnovljen Rimski teatar gdje se odvijaju muzički festivali. U njemu je također sjedište 1. oklopne konjičke pukovnije francuske Legije stranaca.

Na čelu grada je desničarski političar Jacques Bompard, izabran 1995. kao kandidat Nacionalnog fronta.

## Gradovi-pobratimi
Orange je zbratimljen sa sljedećim gradovima:
*  Byblos, Libanon, od 2004
*  Jarosław, Poljska, od 2000 
*  Kielce, Poljska, od 1992.
*  Orange, SAD
*  Rastatt, Njemačka, od 1965.
*  Spoleto, Italija, od 1981.
*  Vélez Rubio, Španija, od 2004.
*  Vyškov, Češka Republika, od 1964.
*  Weifang, Kina, od 2004.

Također pripada Udruženju Narančastih (Orange) gradova, zajedno sa:
*  Breda, Nizozemska
*  Diest, Belgija
*  Dillenburg, Njemačka

## Izvori
* INSEE
;Napomene

## Vanjske veze

* Roman Theatre and Museum official website  
* Town council website